Foto: Reuters Kelgusi yili Nigeriyaning shimoli-sharqida yarim million bola ochlikka yuz tutadi, insonparvarlik yordami yetkazilmasa, ulardan 80 ming nafari halok bo‘ladi. Bu haqida UNICEF hisobotiga asoslanib, Daily Sabah nashri xabar berdi. Xalqaro tashkilotning ijrochi direktori Entoni Leyk hozirgi inqiroz halokatga aylanishi mumkin ekanligini ta’kidladi. Uning bayonot berishicha, 400 ming och-nahor bola 2,6 million qochqinlar boshidan kechirayotgan qiyinchiliklarning bir qismi, xolos. "Agar ularga zarur yordam ko‘rsatilmasa, bu bolalarning har beshinchisi hayotdan ko‘z yumadi", -deyiladi hisobotda. Bugungi kunda Bornoga insonparvarlik yordami yetkazib berishning hech qanday iloji yo‘q. UNICEF bu hududlarda tutqun bo‘lgan bolalarning hayotidan xavotirda.